Social Services Abstracts: guia ràpida. Curs 2020-21
Author: CRAI Biblioteca del Campus de Mundet
Keywords: Social Services Abstracts, Formació d'usuaris, CRAI, biblioteca, Campus de Mundet, Universitat de Barcelona, recursos d'informació

Amb l’opció «Citar» a la finestra de resultats podem extreure les referències que vulguem en diversos formats, com per exemple el de l’APA.
Mendeley és un gestor de referències bibliogràfiques amb què podreu organitzar la recerca, col·laborar amb altres usuaris en línia i conèixer els darrers documents publicats en el vostre àmbit temàtic. Entre d’altres, ens permet:
Crear una biblioteca personal
Importar documents a la biblioteca personal i organitzar-los en carpetes
Compartir la recerca: crear grups públics i privats i compartir documents
Incloure citacions en processadors de text i generar bibliografies
Per exportar les referències a Mendeley des de Social Services Abstracts, només cal que trieu l’opció «RIS» que apareix en clicar a la icona «Todas las opciones para guardar» en el llistat de resultats.

Citació de documents

Exportar a Mendeley

PERSONALITZACIÓ

L’opció «Mi cuenta» permet crear un compte d’usuari amb el qual podrem:
Configurar i guardar les preferències
Guardar, organitzar i compartir documents
Guardar les cerques, recuperar-les i combinar-les
Veure i gestionar alertes i RSS
Etiquetar les cerques i compartir-les
L’opció «Preferencias» permet personalitzar la visualització de la informació i de les cerques, la presentació dels resultats i el format de les citacions.

Accediu a tots els recursos en suport paper i electrònic del CRAI a través del Cercabib
cercabib.ub.edu

Per saber-ne més accediu al Servei d’Atenció als Usuaris, un servei d’atenció personalitzada 24 hores al dia i 7 dies a la setmana
crai.ub.edu/sau

Al web del CRAI podeu trobar més informació sobre els propers cursos que es duran a terme a la vostra biblioteca
crai.ub.edu/formacio

SOCIAL SERVICES

ABSTRACTS

Guia ràpida

I M P O R T A N T
Per accedir a aquesta base de dades, així com a la resta de recursos electrònics contractats pel CRAI, cal activar el SIRE i autenticar-se amb l’identificador UB (el mateix que s’utilitza per accedir a la intranet UB).
Més informació a:
http://crai.ub.edu/que-ofereix-el-crai/acces-recursos/acces-recursos-proxy

© CRAI, curs 2020-21

SOCIAL SERVICES ABSTRACTS

Social Services Abstracts és una base de dades sobre treball social i polítiques socials i comunitàries. Està produïda per Cambridge Scientific Abstracts (CSA) i distribuïda per ProQuest.
Social Services Abstracts inclou continguts des de l’any 1979 fins a l’actualitat. Indexa més de 1.300 publicacions periòdiques i conté resums d’articles de revistes i dissertacions, i cites de ressenyes de llibres.
S’actualitza contínuament, tan bon punt el contingut esdevé disponible.
A través de la interfície de ProQuest, podem:
Fer cerques i refinar-les amb limitadors
Fer cerques de documents avaluats per experts
Utilitzar el tesaurus per fer cerques més efectives
Guardar els resultats de les cerques
Crear un compte personal i serveis d’alerta
Compartir documents i llistes de documents
Exportar informació a HTML, Excel, PDF i RIS (format compatible amb el gestor bibliogràfic Mendeley)
La llengua de cerca és l’anglès, atès que la major part de continguts de Social Services Abstracts són en aquest idioma, malgrat que la interfície de ProQuest es pot traduir al castellà.
La cerca bàsica fa la cerca en tots els camps de tots els registres. En introduir els termes al quadre de cerca, el sistema fa suggeriments de manera automàtica.
Podem usar operadors booleans per combinar els termes de cerca, i truncaments per substituir caràcters.

CONTINGUTS

CARACTERÍSTIQUES MÉS DESTACADES

CERQUES

La cerca avançada permet fer cerques complexes i escollir els camps on volem localitzar els termes: qualsevol camp, autor, matèria, resum, títol de la publicació, títol del document, etc. També podem combinar aquests termes mitjançant els operadors booleans i els truncaments, com a la cerca bàsica.
La cerca avançada permet limitar la cerca per tipus de font (ponències i actes, revistes científiques, tesis doctorals i tesines), tipus de document (conferències, articles, informes, entrevistes, etc.), idioma i data de publicació. També podem determinar que ens busqui només els registres avaluats per experts en aquella matèria.
Podem decidir l’ordre dels resultats obtinguts (rellevància o data), i el nombre de resultats que volem veure en cada pàgina.
Podem tornar a les cerques que hem fet des de «Búsquedas recientes» i des d’aquest espai guardar-les, modificar-les, combinar-les o exportar-les. De cada cerca també podem crear un avís («Crear alerta») per rebre notificacions quan s’incorporin documents que coincideixin amb la cerca guardada.

Tesaurus

Social Services Abstracts utilitza un llenguatge controlat per classificar els documents: el tesaurus.
El tesaurus ens indica quins són els termes establerts per a la identificació temàtica dels documents, i ens informa sobre els documents que estan relacionats. És a dir, es pot utilitzar com un sistema de cerca alternatiu al de paraules clau. La cerca mitjançant el tesaurus és més precisa que la de paraules clau, però només recupera registres que ja han estat indexats a Social Services Abstracts.
S’hi pot accedir des de la cerca avançada.

Les cerques mostren descriptors que es corresponen amb el terme buscat. Per exemple, si cerquem informació sobre comunicació, escrivim «communication» al tesaurus i apareix un llistat de termes relacionats amb què podem refinar la nostra cerca.
Fent clic a qualsevol descriptor se’ns mostra la seva relació jeràrquica amb els altres termes. Clicant als petits requadres del costat, podem veure’n la informació completa.
Prement les opcions desitjades i fent clic a «Añadir» el sistema ens afegirà els termes a la nostra cerca. Si cal es pot repetir el procés amb altres descriptors, i combinar-los amb operadors booleans.

RESULTATS

Visualització

En els resultats podem identificar on apareixen els nostres termes de cerca perquè estan marcats en groc.
En el cas que ho necessitem, podem restringir la cerca mitjançant la columna de l’esquerra de la pantalla de resultats, amb límits com el tipus de font, la data de publicació, el tipus de document, l’idioma, etc.
Els resultats s’ordenen per rellevància o per data. De cadascun dels resultats podem:
Veure el resum («Mostrar resumen»)
Veure la fitxa completa («Resumen/detalles»)
Veure les referències i citacions («Referencias» i «Citado por»)
Veure d’altres obres de l’autor, o de la publicació que triem, disponibles a Social Services Abstracts
Veure el llistat de matèries i clicar a l’opció que vulguem per fer cerques de temàtica similar
Social Services Abstracts ofereix l’opció de traduir el resum a l’idioma que vulguem.
Finalment, si el text complet està disponible, seleccionarem «Texto completo» per accedir-hi, o bé el botó de consulta dels recursos de la UB.